21. ΝΟΜΟΘΕΤ.ΔΙΑΤΑΓΜΑ υπ’ αριθ. 693 της 12/16 Οκτ. 1970 (ΦΕΚ Α΄ 221) Περί ρυθμίσεως οφειλών προς το Δημόσιον εκ μισθωμάτων Ιχθυοτροφείων περιόδου 1951-61 Άρθρ.1.-1.Οφειλαί προς το Δημόσιον προερχόμεναι εκ μισθωμάτων Δημοσίων  Σελ. 280(γ) Τεύχος Ι-42 Σελ.42 Ιχθυοτροφείων χρονικής περιόδου 1951 έως και 1961 και εξ εγγυήσεων αυτών, βεβαιωμέναι εις τα δημόσια ταμεία και μη εξοφληθείσαι μέχρι της δημοσιεύσεως του παρόντος, απαλλάσσονται των προσαυξήσεων εκπροθέσμου καταβολής και καταβάλλονται εις 25 ίσας μηνιαίας δόσεις. 2.Τυχόν καταβληθείσαι προσαυξήσεις εκπροθέμου καταβολής δεν επιστρέφονται ουδέ συμψηφίζονται με βεβαιωμένας ή μη οφειλάς εκ της αιτίας ταύτης. Άρθρ.2.-1.Η καταβολή της πρώτης δόσεως, των δια του παρόντος ρυθμιζομένων εν καθυστερήσει οφειλών, δέον να γίνη εντός μηνός από του τέλους του μηνός της δημοσιεύσεώς του. 2.Εκάστη δόσις δεν δύναται να είναι μικροτέρα των δραχ. 500. 3.Εν περιπτώσει καθυστερήσεως καταβολής δόσεώς τινος, το ποσόν ταύτης επιβαρύνεται με τας νομίμους προσαυξήσεις εκπροθέσμου καταβολής. 4.Η καθυστέρησις καταβολής τριών εν συνεχεία δόσεων, βάσει της κατά το προηγούμενον άρθρον ρυθμίσεως, συνεπάγεται απώλειαν του ευεργετήματος εξοφλήσεως εις δόσεις κατά τας διατάξεις του παρόντος και καθιστά ληξιπρόθεσμον ολόκληρον το υπόλοιπον της οφειλής. Άρθρ.3.-Τυχόν ληφθέντα αναγκαστικά ή ασφαλιστικά μέτρα, προς είσπραξιν ή διασφάλισιν των περί ων το παρόν οφειλών, εξακολουθούν ισχύοντα και κατά την διάρκειαν της δια του παρόντος ρυθμίσεως των οφειλών τούτων και κατά την διάρκειαν της δια του παρόντος ρυθμίσεως των οφειλών τούτων και μέχρις εξοφλήσεως αυτών. Άρθρ.4.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Με το άρθρ. 5 του Νόμ. 1740/4-14 Δεκ. 1987 (ΦΕΚ Α΄ 221) (ανωτ.σελ. 270,02) καθορίζονται οι προϋποθέσεις για την παραχώρηση δημοσίων ιχθυοτρόφων υδάτων. 13.Ζ.δ.18-21 Ιχθυοτροφεία 22. ΝΟΜΟΣ υπ ’αριθ. 1947 της 8/14 Μαΐου 1991 (ΦΕΚ Α΄ 70) Απλούστευση φορολογικών διαδικασιών και άλλες ρυθμίσεις. Άρθρ.56.-1.Από την ημέρα ισχύος του νόμου αυτού λύονται, αζημίως για το Δημόσιο, όλες οι μισθώσεις των ιχθυοτροφείων της λιμνοθάλασσας Μεσολογγίου – Αιτωλικού – Νεοχωρίου - Κατοχής Αιτωλοακαρνανίας. Η χρήση των ιχθυοτροφείων αυτών αποδίδεται ελεύθερη στο Δημόσιο, μέσα σε προθεσμία 15 ημερών από την έγγραφη πρόσκληση του νομάρχη Αιτωλίας και Ακαρνανίας προς τον μέχρι τώρα μισθωτή συνεταιρισμό ή άτομο. Εάν, παρά την πρόσκληση αυτή, δεν αποδοθεί εμπρόθεσμα από το μέχρι τώρα μισθωτή η χρήση και η κατοχή του μισθίου ιχθυοτροφείου, εφαρμόζεται για τα περαιτέρω η διαδικασία του νόμ. 1279/1982. Η αίτηση για την έκδοση διαταγής απόδοσης της χρήσης του μισθίου υποβάλλεται από το Ελληνικό Δημόσιο, που στην περίπτωση αυτήν εκπροσωπείται από το νομάρχη Αιτωλίας και Ακαρνανίας. 2.Ο νομάρχης Αιτωλίας και Ακαρνανίας μετά την παραλαβή των μισθίων ιχθυοτροφείων με απόφασή του θα καθορίσει το τρόπο εκμετάλλευσης των ιχθυοτροφείων σύμφωνα με τις διατάξεις των άρθρ. 35 και 50 του ν.δ. 420/1970 (ΦΕΚ 27 Α΄), (ανωτ. σελ. 255). Για τις λοιπές διατάξεις βλέπε τόμ. 27, σελ. 196,463. 